Tuva Syvertsen

**Tuva Livsdatter Syvertsen** (født 1983) er en norsk musiker, kveder, hardingfelespiller og i senere tid også rapper. Hun er best kjent som felespiller, vokalist og frontfigur i musikkgruppen Valkyrien Allstars som hun startet sammen med Ola Hilmen og Erik Sollid.

Syvertsen utdannet seg innen folkemusikk og etablerte seg som kveder og spelemann gjennom deltakelse på kappleiker og lokale arrangementer. Hun kunne alle reglene i folkemusikken før hun bevisst valgte å utfordre dem.

Hun er en ettertraktet studiomusiker som ikke kun fremfører folkemusikk og rap men også hiphop, rock, blues og jazz.

I musikalske sammenhenger, spesielt i folkemusikk, filmkrediteringer og teaterproduksjoner bruker hun Tuva Livsdatter Syvertsen som kunstnerisk navn.

## Oppvekst
Tuva Syvertsen vokste opp på Brønnøya i Asker kommune med fire mindre brødre. Hun likte å spille fotball og spilte på lag sammen med gutta på Nesøya fotballag til i begynnelsen av tenårene. Hun prøvde seg også med orientering for Halden skiklubb men det var i fotball hun hadde størst talent så det ble jentelaget på Jardar og senere damelaget ti Asker, hvor hun spilte på lag med flere landslag-spillere.

Som barn hadde hun også begynt å spille piano men gikk over til hardingfele og kveding. Etter at hun begynte på musikklinja på Rud videregående skole forstod hun at det ikke var fotball men musikk hun ville drive med.

## Karrieren
Hun startet Valkyrien Allstars som en hardingfeletrio sammen med Erik Sollid og Ola Hilmen. De var i finalen i TV-programmet *[[Kjempesjansen]]* i 2006 og de fikk Grappas Debutantpris samme år. Første album de ga ut var *[[Valkyrien Allstars (album)|Valkyrien Allstars]]* i 2007 som ble fulgt opp med *[[To måner]]* i 2009 og *[[Ingen hverdag]]* i 2011.

Syvertsen var med Kringkastingsorkestret på *[[Kringkastingsorkestret live i Valdres 2008]]*, en rå og energisk fremføring av folkemelodier som møter klassisk power. Hun deltok som kordirigent i Det store korslaget på TV 2 i 2010, hvor hun ble stemt ut i 3. episode av programmet. På denne tiden begynte hun også å bli en kjent studiomusiker og deltok på album som *Tolv dager i jula* hvor synger duett med Aasmund Nordstoga og på Rita Engedalen *Chapels and Bars*. For Telemarkfestivalen i 2012 skrev hun og Susanna Wallumrød et bestillingsverk som bestod av nyskrevet materiale fra begge artistene, der de utforsket skjæringspunktet mellom tradisjonell folkemusikk og moderne eksperimentell pop.

Høsten 2012 deltok hun i programmet *[[Stjernekamp]]* på NRK1 og kom helt til finalen hvor hun tapte for Rita Eriksen. Et nytt Valkyrien Allstars album, *[[Farvel slekt og venner]]* kom i 2014. På DumDum Boys albumet *[[Ti liv]]* (2012) korer hun, medvirket på Fay Wildhagen album *[[Snow (Fay Wildhagen-album)|Snow]]* (2015) og var med Stein Torleif Bjella på den tradisjonsrike førjulskonserter, «Innegubbens drøymejul», på Sentrum Scene i Oslo. Hun var også med på Krinkastningsorkesterets album *Jul med Krinkastningsorkestere* og hun spilte «Stjernesludd» på NRK TV-programet Lindmo sammen med DumDum Boys. Sammen med Erik Sollid vant hun Edvard-prisen i 2015 i åpen klasse for musikken til Valkyrien-albumet *Farvel slekt og venner*. Neste Valkyrien Allstars album var *[[Prøv å si noe til meg nå]]* i 2016.

Hun har deltatt ved Vinterfestspill i Bergstaden på Røros i flere omganger, første gang i 2017. Syvertsen var en av de sentrale artistene under festivalen dette året. Hun deltok blant annet i den populære «Femte årstid»-konserten i Røros kirke, der hun kombinerte folkemusikk med kammermusikk sammen med klassiske musikere. Historie om et ekteskap (Brageteatret/Nationaltheatret, 2017) var en forestilling basert på Geir Gulliksens roman hvor hun var ansvarlig for musikk og arrangementer samtidig som hun medvirket med musikk og sang. Et annet prosjekt var en mindre rolle i Hollywood-filmen Downsizing i 2017. Hun var med i en scene som Woman on a rock, mot slutten av filmen hvor hun synger den gamle norske sangen «Eg veit i himmerik ei borg». På lydsporet til TV-serien Heimebane, som gikk på NRK i 2018, bidro hun og også på hiphop låten «Skamløs» i et samarbeid med rapperen Big Daddy Karsten. I forbindelse med Tore Vagn Lids iscenesettelse av Vår ære og vår makt ved Den Nationale Scene (2016–2017) var Syvertsen med i denne produksjonen som musiker og vokalist. Senere ble albumet *Lyden av Vår Ære/Vår Makt* utgitt.23. november 2015 var hun med på en konsert i den store salen i Berliner Philharmonie sammen med Knut Reiersrud på gitar, Ale Möller fra Sverige på Mandola og fløyter, Olle Linder fra Sverige på perkusjon og kontrabass, Eric Bibb fra USA på gitar og vokal, Fraser Fifield fra Skottland på sekkepipe og saksofon, og også fra Skottland Aly Bain på fele. Syvertsens medvirket som vokalist og hardingfelespiller på flere låter. Dette var en sjelden internasjonal eksponering av norsk folkemusikk i en jazz-sammenheng. Konserten ble utgitt i 2016 med tittelen *[[Jazz at Berlin Philharmonic VI: Celtic Roots]]*. Andre utgivelser hun var med på i 2016 var albumene *Gjenta-jenta* med Meg og kammeraten min, *D.O.P.F.G* med Martin Massiv og *Tre* med DRM Klikk. EPene *Bås* med Tonna Brix & Soul Theory og *Vårsøg* med TOVANSKÎ & Martin Massiv, og singler som «Hvem Faen» med INT, «Bånn» med Martin Massiv & Seewhyelf. Også i 2017 og 2018 var hun med på en rekke album og EPer som *God Dig My Grave* med Susanna, *Haldis* med Amund Enger og *Blakk Sabbath* med Gangsperre. Og flere singler pluss en egen singel «God kok» hvor hun rapper.

Hun startet Norges første rendyrkede folkemusikknattklubb, Tuvas Blodklubb i januar 2019 på Riksscenen i Oslo. Konseptet bryter med tradisjonelle konsertrammer ved å flytte folkemusikken inn i klubbkulturen. En typisk kveld kombinerer live-opptredener, gjesteartister og DJ-sett der hardingfele og kveding møter dansegulvet. Formål: Å skape en arena der folk kan gå ut på byen og danse til folkemusikk på en helt vanlig lørdag. Klubben har blitt et viktig samlingspunkt for et ungt og urbant publikum og har gjestet store arenaer som Festspillene i Bergen og DølaJazz.

Under Polar music prize 2018, TV4, fremførte Syvertsen sin tolkning av Metallicas «One», Aftonbladet skrev: Mötet mellan Metallicas ikoniska thrash metal och Sveriges kungahus och kulturelit blir ett underhållande – och stundtals befängt – ögonblick i svensk musikhistoria. Norska sångerskan och violinisten Tuva Syvertsens explosiva och stråktunga tappning av episka ”One” hör till kvällens musikaliska höjdpunkt. I 2019 medvirket hun som gjesteartist på sporet «Har vore» på Sandra Kolstad og Jon Fosse albumet *Elv på himmelen* og på Erlend Ropstad sitt album *Brenn siste brevet* spiller hun hardingfele og synger duett, hun er også medkomponist. Andre album var *Overlevende Legender* med Evneverk, *Kast loss* med Olle Linder og et spor «Saipreshil» på et album med forskjellige rapartister, *Pøbelrap Mixtape*, hvor hun er sammen med Pats Nichols. Hun har også vært med på den trønderske gruppen Ei Saa Peittåå sitt album, de spiller norsk folkrock‑/folkemusikk kombinert med humor og strupesang.

Hun komponerte musikken og stod selv på scenen i Riksteatrets oppsetning av Hamsuns Sult. Her fungerte hun som en musikalsk fortellerkraft gjennom hele forestillingen. Dette fungerte som et bestillingsverk der hun var ansvarlig for å tonesette hele dramaet. Valkyrien Allstars ga ut et album det i 2020, *[[Slutte og byne]]*. Det vant Spellemannprisen i kategorien Vise, og Syvertsen ble nominert som årets tekstforfatter. Tuva Syvertsen sto for den musikalske åpningen av Nasjonalbibliotekets faste utstilling «Opplyst – glimt fra en kulturhistorie» med tolkning av Draumkvedet **i** februar 2020. Samme år var hun også en av deltakerne i niende sesong av *[[Hver gang vi møtes]]* på TV 2 hvor hun fremførte sine versjoner av Chris Holsten sin «All About You», Odd Nordstoga sin «Min eigen song», Frida Ånnevik sin «Så hardt så hardt så hardt», Morgan Sulele sin «Noora», Linnea Dale sin «Favourite Mistake»,  Aslag Haugen (Hellbillies) sin «Røta» og «Du kan ikke eie meg» av Anne Grete Preus. Hun ga også ut tre egne rap/hiphop singler «28 Bars», «Ikke se på meg» og «Fåreklær» hvor de to sistnevnte ble utgitt i en vokal og en instrumental versjon. I tillegg var hun med på EPene *Amygdala* med Hajoken, *Fremdeles* med  Soul Theory og *Dr Dreven* med Nils M/ Skils og singler som «Song om kjærleik og forlis» med  Odd Nordstoga. Hun var med på *Crescendo i Gågata – En hyllest til Lillebjørn Nilsen* hvor hun synger sangen «God natt Oslo». I 2021 fortsatte samarbeid med artister som M/ Skils på «Ut av kjøkkenet» og «Hyttetomt», og med Martin Massiv på «Bøya di». I tillegg var hun med på «Fargespill» med Qio, på albumene *Fantegår* med Evneverk, *Baudelaire & Piano (Live)* med Susanna hvor hun medvirkning på enkelte spor. «Til ungdommen» fremførte hun sammen med Det Norske Solistkor og dirigent Grete Pedersen på frigjøringsdagen 8. mai. I 2021 mottok Syvertsen Hilmarprisen for sitt bidrag til norsk folkemusikk, Ein nyskapande, grenseseprengjande og samtidsorientert kunstnar, sa juryen.

NRK inviterte norske artister til å hylle Lillebjørn Nilsen i 2022, sammen med KORK fremførte de nye tolkninger av hans mest kjente viser. Syvertsen fremførte «Jørgens blues» og «Se deg aldri tilbake», andre artister som var med er Stian Carstensen, Stein Torleif Bjella, Tora Dahle Aagård, Daniela Reyes og Fargespill. Syvertsen var enda en gang på festivalen i Bergstaden og medvirket i flere produksjoner, inkludert sjangeroverskridende konserter som er typiske for Vinterfestspillenes profil. Hun var med på MC Magnus album *Fri som fuglen* og *Du kjenner meg* med Andreas Utnem. Og på singler som Nils M/ Skils «Tidsmaskina» og «Membranan» Martin Massiv og TOVANSKÎ. *Møtested – en hyllest til Anne Grete Preus* var et konsertprosjekt som samler noen av Norges mest markante artister for å feire arven etter en av landets mest betydningsfulle låtskrivere. Initiativtakerne var Fay Wildhagen og Riksscenen. Albumet ble utgitt i 2023 hvor Syvertsen fremførte «Fryd», som hun også ga ut på singel. I den nasjonale bisettelsen av Ole Paus 4. januar 2024 i Kulturkirken Jakob, Oslo, åpnet Syvertsen, Ketil Bjørnstad og Det Norske Solistkor seremonien med sangen «Det begynner å bli et liv». Hun ble kåret til årets folkemusiker og Tuvas Blodklubb ble kåret til årets arrangør under Folkelarm i 2024.

I 2024 var hun med på konserten til Torgeir Waldermar i operaen i Oslo. Konserten ble utgitt på albumet *At the Opera (Live).* Hun var også med på Jørund Vålandsmyr & Menigheten sitt album *Bakgårdsgater* og Martin Hagfors med *Folk-A-Dots,* og singler som «Idiot» med  Gamle Oslo Gammaldans, «Muruklven II» med GANGAR og «Det beste vi har» sammen med Ina Hoem. Egil Hegerberg dannet Bare Egil Spellemannslag satt sammen av noen av Norges fremste tradisjonsmusikere, inkludert Tuva Syvertsen, Erik Sollid, Frode Haltli, Roald Kaldestad og Gjermund Silset. Dette er et humoristisk folkemusikkinspirert prosjekt og ga i 2025 ut *Glømte slåttelåtar og syngestev frå bydel Østensjø volum ein*. Valkyrien Allstars ga ut ennå et album i 2025, *[[Venter på noen som venter på noen]]* og Syvertsen ga ut «Legg opp» både som instrumental og med vokal.

Tuva Syvertsen sto på scenen som både medforfatter, komponist, musiker og skuespiller i forestillingen *Meliorisme*, som hadde premiere våren 2026. Stykket er skapt av Torshovgruppa i fellesskap og tar utgangspunkt i utøvernes egne liv og erfaringer. Hun var nok engang på Røros på årets festival, blant annet med konsertforestillingen Åtte årstider i Røros kirke, hvor hun opptrer sammen med orkesterakademiet KonstKnekt.

## Utmerkelser
* Grappas Debutantpris 2006, med Valkyrien Allstars
* Bestillingsverk for Telemarkfestivalen 2012, sammen med Susanna Wallumrød
* Edvard-prisen 2015 i åpen klasse sammen med Erik Sollid for albumet *Farvel slekt og venner*
* Nominert til Spellemannprisen 2020 i klassen årets tekstforfatter for albumet *Slutte og byne* (Valkyrien Allstars)
* NOPAs tekstpris 2020 for låten «Slutte og byne»

* Prøysenprisen 2020 tildelt Valkyrien Allstars 
* Hilmarprisen 2021
* Folkelarmprisen 2024 i klassen årets folkemusiker

* Oslo bys kunstnerpris 2024 tildelt for hennes betydning for byens kulturliv
* Nesehornprisen 2025 Klassekampens kulturpris

## Diskografi
;Singler
* Det som sner (2013, med Aslag Haugen)
* At du- (2018, med Amund Enger)
* Skamløs (2018, med Big Daddy Karsten)

* Egotrip remix (2018 med Bvis & Big Daddy Karsten)
* God kok (2018 Både instrumental og med vokal)
* Ikke se på meg (2020 Både instrumental og med vokal)
* Fåreklær (2020 Både instrumental og med vokal)
* 28 Bars (2020)
* Bøya di (2021 med Martin Massiv)
* Fryd (2023)
* Legg opp (2025 Både instrumental og med vokal)
* Det beste vi har (2026 med Ine Hoem)

### Valkyrien Allstars
;Album
* *[[Valkyrien Allstars (album)|Valkyrien Allstars]]* (2007)
* *[[To måner]]* (2009)
* *[[Ingen hverdag]]* (2011)
* *[[Farvel slekt og venner]]* (2014)
* *[[Prøv å si noe til meg nå]]* (2016)
* *Slutte og byne* (2020)
* *[[venter på noen som venter på noen]]* (2025)
;
;
;Singler
* *Å gjev du batt meg* (2007)
* *Eg vil ha deg* (2007)
* *Sommernattsdrøm* (2009)
* *Nå vil jeg ikke leke med teitinger mer* (2010)
* *Grøfter* (2012)
* *Å eg veit meg eit land* (2012)
* *Kom hjem* (2014)
* *Jeg lover deg* (2016)
### Deltar på
* Lilyjets: *[[3rd Floor]]* (2006)
* Ompakara: *[[Gangsterpolka (album)|Gangsterpolka]]* (2008)
* Rannveig Djønne: *[[Spelferd heim]]* (2008)
* Olav H. Hauge-hyllest: *[[For du skin ikkje for deg sjølv &ndash; Norske artistar tolkar Olav H. Hauge]]* (2008)
* Kringkastingsorkestret: *[[Kringkastingsorkestret live i Valdres 2008]]* (2008)
* Folkelarm/Etnisk musikklubb: *[[FolkeLarm Oslo2008]]* (2008)
* Aasmund Nordstoga: *[[Ein visefugg]]* (2009)
* John Ivar Bye: *[[Intakt (album)|Intakt]]* (2009)
* MTG: *[[Fight Apathy &ndash; 46 artister, 31 nyinnspillinger]]* (2009)
* Folkelarm/Etnisk musikklubb: *[[FolkeLarm Oslo2009]]* (2009)
* Rolls Boys: *Skjønner du nå* (2009)
* Hildegunn Øiseth: *[[Hildring (Hildegunn Øiseth-album)|Hildring]]* (2009)
* Forente artister: *[[Dugnad for Haiti &ndash; Live fra Operaen]]* (2010)
* Rita Engedalen: *[[Chapels and Bars]]* (2011)
* Kim André Rysstad: *[[Vegen]]* (2011)
* One People: *[[Inhumanity]]* (2011)
* Metamorfózy: *Towlines* (2011)
* Metamorfózy: *[[Decasia]]* (2011)
* Women in Blues: *[[Broken Soul Blues]]* (2012)
* Depui: *Manhood* (2012)
* DumDum Boys: *[[Ti liv]]* (2012)
* Kirkelig Kulturverksted: *[[Norge, mitt Norge...?]]* (2012)
* Depui: *[[Manhood (Depui-album)|Manhood]]* (2012)
* Grappa/Fuuse Mousiqi: *[[Nordic Woman]]* (2012)
* Depui: *Deadly Romance* (2012)
* Bigbang: *[[The Oslo Bowl]]* (2013)
* El Cuero: *A Deadline in Your Soul* (2013)
* El Cuero: *[[Victor's Justice]]* (2013)
* Kringkastingsorkestret: *[[Jul med Kringkastingsorkesteret]]* (2014)
* Garden State: *[[Propeller Sessions]]* (2015)
* Nils m/Skils: *[[Rett rundt hjørnet]]* (2015)
* Rodrigo Y Gabriela med Øystein Greni: *Nature's Way* (2015)
* Anneli Drecker: *[[Rocks & Straws]]* (2015)
* Fay Wildhagen: *[[Snow (Fay Wildhagen-album)|Snow]]* (2015)
* Tomas Drefvelin & Redd Barna: *[[Fem sanger fra Rettighetsslottet]]* (2015)
* Martin Massiv: *[[D.O.P.F.G]]* (2016)
* Svarteper: *[[Svevestøv (Svarteper-album)|Svevestøv]]* (2016)
* Slagsvold: *Salg* (2016)
* Tonna Brix & Soul Theory: *[[Bås (EP)|Bås]]* (2016)
* TOVANSKÎ & Martin Massiv: *Vårsøg* (2016)
* DRM Klikk: *Tre* (2016)
* Martin Massiv & Seewhyelf: «Bånn» (2016)
* Meg og kammeraten min: *Gjenta-jenta* (2016)
* INT: «Hvem Faen» (2016)
* Fraser Fifield, Ale Möller, Knut Reiersrud & Eric Bibb: *[[Jazz at Berlin Philharmonic VI: Celtic Roots]]* (2016)
* Slagsvold: *[[Slagsvold (album)|Slagsvold]]* (2017)
* DJ Alan Key: *Veit Remix* (2017)
* Susanna: *Go Dig My Grave* (2017)
* Susanna: *Freight Train* (2017)
* Susanna: *Perfect Day* (2018)
* Susanna: *[[Go Dig My Grave]]* (2018)
* Aslak Hartberg: *[[Heimebane &ndash; Musikken fra TV-serien]]* (2018)
* Amund Enger: *Haldis* (2018)

* Gangsperre: *Blakk Sabbath* (2018)
* Evneverk: *Overlevende Legender* (2019)
* Nils M/ Skils: *Tre ut av bassenget* (2019)
* Pats Nichols: «Sett dem på plass» (2019)
* Olle Linder: *Kast loss* (2019)
* Sandra Kolstad & Jon Fosse: *Har vore (A Elv på himmelen)* (2019)
* Aleksander Bru: *Prins* (2019)
* Ei Saa Peittåå: *Ei Saa Peittää* (2019)

*Bigbang: *GLORY CHORD* (2019)

* Odd Nordstoga: «Song om kjærleik og forlis» (2020)
* Diverse artister: *Crescendo i Gågata – En hyllest til Lillebjørn Nilsen* (2020)
* Hajoken: *Amygdala* (2020)
* Soul Theory: *Fremdeles* (2020)
* Nils M/ Skils: *Dr Dreven* (2020)

* Nils M/ Skils: «Ut av kjøkkenet» (2021)
* Nils M/ Skils: «Hyttetomt» (2021)
* Qio: «Fargespill» (2021)
* Evneverk: *Fantegår* (2021)

* Nils M/ Skils: «Tidsmaskina» (2022)
* MC Magnus: *Fri som fuglen* (2022)

* Martin Massiv og TOVANSKÏ: Membranan (2023)
* Andreas Utnem: *Du kjenner meg* (2023)

* Gamle Oslo Gammaldans: «Idiot» (2024)
* Jørund Vålandsmyr & Menigheten: *Bakgårdsgater* (2024)
* Torgeir Waldermar: *At the Opera (Live)* (2024)

* Bare Egil Spellemannslag: *Glømte slåttelåter og syngestev frå bygdel Østensjø volum ein* (2025)
* Martin Hagfors: *Folk-A-Dots* (2025)

## Referanser


## Eksterne lenker
* 
* 
*  Valkyrien Allstars' hjemmeside